רינה דרורי

**רינה דרורי** (18 ביוני 1947 – 7 באוקטובר 2000) הייתה חוקרת ספרות ערבית ועברית של ימי הביניים ופרופסור חבר באוניברסיטת תל אביב.

## ביוגרפיה
נולדה כרינה סוקוליק וגדלה בשכונת רחביה בירושלים, משפחתה הייתה מהמשפחות הוותיקות בשכונה. רינה התחנכה ב"גמנסיה העברית בירושלים" הייתה פעילה בתנועת הצופים בירושלים שם התיידדה עם יוני נתניהו (התכתבויותיהם מובאות בספר "מכתבי יוני"). סיימה תואר ראשון באוניברסיטה העברית ותואר שני באוניברסיטת תל אביב בהנחייתו של בנימין הרשב (הרושובסקי), שאף התפרסם בשנת 1980 בספר. את הדוקטורט שלה באוניברסיטת תל אביב קיבלה בשנת 1986. נושא עבודת הדוקטורט היה: "ראשית המגעים של הספרות העברית עם הספרות הערבית במאה העשירית", והמחקר נעשה בהנחייתו של פרופסור איתמר אבן-זהר. היא לימדה בוולפסון קולג' באוניברסיטת אוקספורד, באוניברסיטה העברית, ובאוניברסיטת תל אביב. החל משנת 1999 שימשה כפרופסור חבר. היא לימדה במחלקה לשפה ולספרות ערבית ונבחרה לכהן כראש בית הספר למדעי התרבות באוניברסיטת תל אביב. כתבה ערכים ב"אנציקלופדיה לספרות ערבית" וכן שירים שהתפרסמו בספר לזכרה שיצא לאור לאחר מותה. 

הייתה נשואה ליוסף דרורי, פרופסור חבר במחלקה ללימודי ארץ ישראל וערבית באוניברסיטת בר-אילן. נפטרה בתל אביב ב-7 באוקטובר בשנת 2000.

מדי שנה עורך בית הספר למדעי התרבות שבאוניברסיטת תל אביב יום עיון לזכרה, ומחלק פרס על תרומה ייחודית לחקר התרבות.

## תרומתה למחקר
במחקריה תרמה רינה דרורי תרומה חשובה להבנת תפקידה ותִפקודה של היצירה הספרותית הערבית והעברית בשדות התרבותיים הרחבים שאליהם השתייכה. כמו כן תיארה וניתחה את חשיבות המודלים הספרותיים הערביים (התימאטיים והצורניים כאחד) עבור יצרני התרבות העברית בקרב יהודי ארצות האסלאם בימי הביניים, תוך הדגשת חשיבותם של המגעים הבין-תרבותיים בתהליך זה. בתחום הספרות הערבית חקרה דרורי בין השאר את החריזה (בשירה ובפרוזה), המקאמה, בניית הקאנון הספרותי בתקופה העבאסית המוקדמת ומוסד החצר בתרבות העבאסית.

בניגוד לחוקרים רבים של התרבות הערבית והעברית בימי הביניים, שהתמקדו בניתוח פילולוגי או טקסטואלי צר של יצירות, רינה דרורי לא הסתפקה בקריאה מדוקדקת של טקסטים בלבד, אלא פנתה מעבר לכך לעיגונם בקונטקסט התרבותי הרחב. זאת, תוך כדי דיון במודלים תרבותיים, דגמי התנהגות, מערכת הקשרים בין יצירות או אסכולות שונות בשדה מסוים ובין שדות שונים, בסוכנים התרבותיים (למשל משוררים, מתרגמים ומלומדים) ובאסטרטגיות הפעולה שנקטו. כך למשל הראתה במאמר כיצד עוצב בתקופה העבאסית קאנון השירה הערבית של הג'אהליה (התקופה הקדם-אסלאמית) כתוצאה ממאבק בין סוכנים תרבותיים שונים, ובמאמרה המשותף עם גדי אלגזי על החצר, כיצד שימש המודל התרבותי של האהבה קוד לחיברות בני האליטה העבאסית.

## ספריה
* **הפואטיקה של החריזה בספרות הערבית הקלאסית**. תל אביב: הוצאת הקיבוץ המאוחד, תש"ם, 1980.
* **ראשית המגעים של הספרות העברית עם הספרות הערבית במאה העשירית**. תל אביב: המכון הישראלי לפואטיקה וסמיוטיקה ע"ש פורטר, אוניברסיטת תל אביב, 1988.

* **Models and contacts: Arabic literature and its impact on medieval Jewish culture**/ Rina Drory. Leiden: Brill, 2000.


## ספר לזכרה
* **ויש חלום אחר: רינה דרורי: שירים, צילומים, חפצים**. תל אביב: תשס"ו, 2005.

## ערכים שחיברה באנציקלופדיה לספרות ערבית
הופיעו ב: Encyclopedia of Arabic Literature, J. Scott Meisami and P. Starkey, Routledge, 1998.
הערכים הם:
* Fiction: 1. Classical
* Khurafa
* Makama
* Dialogue in Literature. 1. Classical
* Ibn Naqiya
* Sa'adia Gaon
* Al-Hariri
* al-Saraqusti
* Hebrew Literature: Relation with Arabic

## ספרים שערכה

* **Language and culture in the Near East**/ edited by Shlomo Izre'el, Rina Drory. Leiden: E.J. Brill, 1995.


## מאמריה

* "Ali Baba and the Forty Thieves: An Attempt at a Model for the Narrative Structure of the Reward-and-Punishment Fairy Tale". (1975) in **Patterns in Oral Literature**. Jason, H. & Segal, D., eds . (Mouton: The Hague). 31-48

* "ההקשר הסמוי מן העין". (1991) **פעמים** 46-67, 9-28.

* "Words Beautifully Put' Hebrew versus Arabic in Tenth-Century Jewish Literature". (1992) **Genizah Research After Ninety Years: The Case of Judaeo-Arabic**. Blau, J. and Reif, S.C., eds. Cambridge: Cambridge University press, 53-66.
* Arabic Interference with Medieval Hebrew Literature: A Reconsideration ". (1992) **New Comparison** 13 (Comparative Approaches to Middle Eastern Literature), 2-13
* Literary Contacts and where to find them: On Arabic Literary Models in Medieval Jewish Literature" (1993) **Poetics Today** 14/2, 277-302.

* על תפקידה של הספרות הקראית בתולדות הספרות היהודית במאה העשירית (1993–1994). **דפים למחקר הספרות**,9, 101-110.

* "Al-Harizi's Maqamat: a Tricultural Literary Product?". (1994)** The Medieval Translator**, Vol 4, Ellis, Roger and Evans, Ruth, eds. University of Exeter Press, 66-85.
* "Three Attempts to Legitimize Fiction in Classical Arabic Literature". (1994)** [[Jerusalem Studies in Arabic and Islam]]**, 18, 146-164.
* Bilingualism and Cultural Images: The Hebrew and the Arabic Introductionsof Saadia Gaon's Sefer ha-Egron" (1995) **Israel Oriental Studies** 15: Language and Culture in the Near East, 11-23.
* "The Abbasid Construction of the Jahiliyya: Cultural Authority in the Making". (1996) **Studia Islamica** no. pp.33-49, 83
* "El contexto hebreo de los contractos entre las culturas judia y aarabe: el Oriente, La Espana musulmana y la Espana cristina". (1998) **Creencias y culturas**, eds. C. Carrete Parrondo and A. Meyuhas Ginio. Salamanca: Universidad Pontifica de Salmanaca y UTA. 21-31 ("The Hebrew Context of the Cultural Contacts between Jewish and Arabic Cultures.")

* "חקר הקשרים בין קהילות ישראל במזרח ובמערב - אתגרים ויעדים" (קיץ תשנ"ט). **פעמים**, מכון בן-צבי. ירושלים 80, 9-13.

* "L'amour a la cour des Abbasides: Un code de competence sociale" (together with Gadi Algazi), **Annales: Histoire, Sciences, Sociales** vol. 55, no. yi (2000), pp. 1255-1282, 1429-1430 ("Love: A Code for Social Competence at the Abbasid Court").

* "שלושה ניסיונות להחייאת העברית בימי הביניים: המזרח, ספרד המוסלמית, ספרד הנוצרית". **אדרת לבנימין, ספר היובל ל[[בנימין הרשב]]**, כרך ב', עורכת: זיוה בן-פורת. תל אביב: הוצאת הקיבוץ המאוחד והמכון הישראלי לפואטיקה וסמיוטיקה ע"ש פורטר, 2001, עמ' 176–191.

## קישורים חיצוניים

* רינה דרורי באוניברסיטת תל אביב בארכיון האינטרנט
* מאמר של רינה דרורי על ההקשר הסמוי מן העין: על תוצרים ספרותיים של מפגש תלת-תרבותי בימי-הביניים, פעמים 46-7, אביב תשנ"א, עמ' 9–28.
* 
* 
* 

## הערות שוליים




קטגוריה:בוגרות גימנסיה רחביה
קטגוריה:בוגרות האוניברסיטה העברית בירושלים
קטגוריה:בוגרות תנועת הצופים בישראל
קטגוריה:בוגרי גימנסיה רחביה
קטגוריה:בוגרי האוניברסיטה העברית בירושלים
קטגוריה:בוגרי תנועת הצופים בישראל
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:היסטוריוניות ישראליות
קטגוריה:היסטוריונים ישראלים
קטגוריה:חוקרות ספרות ישראליות
קטגוריה:חוקרי ספרות ישראלים
קטגוריה:מזרחניות ישראליות
קטגוריה:מזרחנים ישראלים
קטגוריה:סגל אוניברסיטת תל אביב: לימודי הערבית והאסלאם
קטגוריה:רחביה: אישים
קטגוריה:נשים הקבורות בבית הקברות ירקון
קטגוריה:ישראלים שנולדו ב-1947
קטגוריה:ישראליות שנולדו ב-1947
קטגוריה:ישראלים שנפטרו ב-2000
קטגוריה:ישראליות שנפטרו ב-2000